CELEX: 32021R2205
Language: ro
Date: 2021-12-13 00:00:00
Title: Regulamentul de punere în aplicare (UE) 2021/2205 al Comisiei din 13 decembrie 2021 de modificare a Regulamentului (CE) nr. 847/2006 în ceea ce privește volumul de anumite preparate sau conserve de pește originare din Thailanda care poate fi importat în cadrul contingentului tarifar 09.0706

14.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 446/38
               
            
         REGULAMENTUL DE PUNERE ÎN APLICARE (UE) 2021/2205 AL COMISIEI
         din 13 decembrie 2021
         de modificare a Regulamentului (CE) nr. 847/2006 în ceea ce privește volumul de anumite preparate sau conserve de pește originare din Thailanda care poate fi importat în cadrul contingentului tarifar 09.0706
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2006/324/CE a Consiliului din 27 februarie 2006 privind încheierea unui acord sub forma unui schimb de scrisori între Comunitatea Europeană și Regatul Thailandei în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare la Uniunea Europeană (1), în special articolul 2,
         întrucât:
         
                     (1)
                  
                  
                     Regulamentul (CE) nr. 847/2006 al Comisiei (2) stabilește modul de gestionare a contingentelor tarifare comunitare pentru anumite preparate sau conserve de pește. Acordul dintre Uniunea Europeană și Regatul Thailandei în temeiul articolului XXVIII din Acordul GENERAL pentru tarife și Comerț (GATT) din 1994, referitor la modificarea concesiilor aferente tuturor contingentelor tarifare incluse în lista CLXXV a UE ca urmare a Retragerii regatului Unit din Uniunea Europeană (3) stabilește cantitatea aferentă anumitor contingente tarifare ale Uniunii în ceea ce privește volumele de produse care urmează să fie importate din Thailanda. Acordul a intrat în vigoare la 20 iulie 2021.
                  
               
                     (2)
                  
                  
                     Cantitatea aferentă anumitor contingente tarifare ale Uniunii, astfel cum este stabilită în acordul respectiv pentru volumul de anumite preparate sau conserve de pește, trebuie să se reflecte în Regulamentul (CE) nr. 847/2006.
                  
               
                     (3)
                  
                  
                     Prin urmare, Regulamentul (CE) nr. 847/2006 trebuie modificat în consecință.
                  
               
                     (4)
                  
                  
                     Dat fiind faptul că acordul trebuie să fie pus în aplicare urgent, prezentul regulament trebuie să intre în vigoare la data publicării în Jurnalul Oficial al Uniunii Europene. Deoarece modificările introduse prin prezentul regulament vizează perioada de aplicare a contingentului tarifar care este în curs la data intrării sale în vigoare, este necesar să se stabilească dispoziții tranzitorii pentru perioada respectivă.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Modificare adusă Regulamentului (CE) nr. 847/2006
            Regulamentul (CE) nr. 847/2006 se modifică după cum urmează:
            
                        1.
                     
                     
                        La articolul 1, alineatul (2) se înlocuiește cu următorul text:
                        
                           „(2)   Se deschide un contingent tarifar anual de 1 054 de tone cu scutire de taxe vamale pentru importurile în Uniune de preparate sau conserve de sardine, bonite, scrumbii din speciile Scomber scombrus și Scomber japonicus și pești din specia Orcynopsis unicolor, sub altă formă decât întregi sau în bucăți, clasificate la codul NC 1604 20 50.”
                        
                     
                  
                        2.
                     
                     
                        La articolul 2, punctul 2 se înlocuiește cu următorul text:
                        
                           „2.   din contingentul tarifar de 1 054 de tone, menționat la articolul 1 alineatul (2), se alocă 423 de tone, cu numărul de ordine 09.0706, importurilor provenind din Thailanda; cealaltă parte, adică 631 de tone, se alocă cu numărul de ordine 09.0707 importurilor provenind din toate țările terțe, cu excepția Regatului Unit.”
                        
                     
                  
         
            Articolul 2
            Dispoziții tranzitorii pentru perioada de aplicare a contingentului tarifar în curs
            
               (1)   Volumul disponibil pentru restul perioadei de aplicare a contingentului tarifar în curs la data intrării în vigoare a prezentului regulament este egal cu diferența dintre volumul contingentului, astfel cum a fost modificat prin prezentul regulament, și volumul contingentului deja alocat înainte de data intrării în vigoare a prezentului regulament.
            
            
               (2)   În cazul în care, la intrarea în vigoare a prezentului regulament, contingentul aplicabil la 13 decembrie 2021 a fost epuizat, noul volum al contingentului disponibil se alocă operatorilor în ordinea cronologică a datelor de acceptare a declarațiilor lor vamale de punere în liberă circulație. Operatorilor care și-au importat mărfurile în perioada aplicare a contingentului tarifar în curs, dar înainte de intrarea în vigoare a prezentului regulament, fără a beneficia de contingentul tarifar li se rambursează, la cerere și în măsura în care soldul contingentului tarifar permite acest lucru, diferența de taxe deja plătite.
            
         
         
            Articolul 3
            Intrare în vigoare
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 120, 5.5.2006, p. 17.
         
            (2)  Regulamentul (CE) nr. 847/2006 al Comisiei din 8 iunie 2006 de deschidere și de stabilire a modului de gestionare a contingentelor tarifare comunitare pentru anumite preparate sau conserve de pește (JO L 156, 9.6.2006, p. 8).
         
            (3)  JO L 274, 30.7.2021, p. 57.